ประกาศคณะกรรมการกํากับหลักทรัพย์และตลาดหลักทรัพย์ที่ กข. 44/2549 เรื่อง การกําหนดลักษณะการให้คําแนะนําแก่ประชาชน ที่ไม่ถือเป็นการประกอบธุรกิจหลักทรัพย์ประเภท การเป็นที่ปรึกษาการลงทุน(ฉบับที่ 4)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้เพิ่มบทนิยามคําว่า "ผู้ประกอบธุรกิจหลักทรัพย์ต่างประเทศ" และ "ผู้ลงทุนสถาบัน" ระหว่างบทนิยามคําว่า "การจัดอันดับกองทุนรวม" และคําว่า "สํานักงาน" ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2) ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กข. 42/2546 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 3) ลงวันที่ 3 ธันวาคม พ.ศ. 2546 ดังต่อไปนี้""ผู้ประกอบธุรกิจหลักทรัพย์ต่างประเทศ" หมายความว่า บุคคลที่ได้รับอนุญาตให้ประกอบธุรกิจหลักทรัพย์จากหน่วยงานกํากับดูแลด้านหลักทรัพย์และตลาดซื้อขายหลักทรัพย์ในต่างประเทศที่เป็นสมาชิกสามัญของ International Organization of Securities Commission (IOSCO)"ผู้ลงทุนสถาบัน" หมายความว่า บุคคลดังต่อไปนี้ ที่สามารถนําเงินไปลงทุนในหลักทรัพย์หรือทรัพย์สินในต่างประเทศได้โดยชอบ(1) กองทุนบําเหน็จบํานาญข้าราชการ(2) กองทุนประกันสังคม(3) บริษัทประกันชีวิต(4) ธนาคารพาณิชย์(5) ธนาคารที่มีกฎหมายจัดตั้งขึ้นโดยเฉพาะ(6) บริษัทหลักทรัพย์เพื่อการจัดการทรัพย์สินของตนเอง(7) สถาบันการเงินอื่นใดที่สํานักงานกําหนดโดยได้รับความเห็นชอบจากคณะกรรมการ ก.ล.ต.(8) บริษัทหลักทรัพย์เพื่อการจัดการทรัพย์สินของบุคคลตาม (1) ถึง (7) ในลักษณะกองทุนส่วนบุคคล หรือเพื่อการจัดการกองทุนสํารองเลี้ยงชีพหรือกองทุนรวม"ข้อ ๒ ให้เพิ่มความต่อไปนี้เป็น (2/1) ในวรรคหนึ่งของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 2) ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กข. 42/2546 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 3) ลงวันที่ 3 ธันวาคม พ.ศ. 2546 "(2/1) การให้คําแนะนําโดยผู้ประกอบธุรกิจหลักทรัพย์ต่างประเทศ โดยมีเป้าหมายการแนะนําแก่ผู้ลงทุนสถาบันเป็นการเฉพาะ และเป็นการให้คําแนะนําเกี่ยวกับหลักทรัพย์ในต่างประเทศที่ผู้ลงทุนสถาบันสามารถลงทุนได้ตามกฎหมาย"ข้อ ๓ ประกาศนี้ให้ใช้บังคับตั้งแต่วันที่ 16 มกราคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 27 ธันวาคม พ.ศ. 2549 (หม่อมราชวงศ์ปรีดิยาธร เทวกุล) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - :เหตุผลในการออกประกาศฉบับนี้ คือ ด้วยปรากฏว่ามีผู้ประกอบธุรกิจหลักทรัพย์ต่างประเทศประสงค์จะเข้ามาให้คําแนะนําแก่ผู้ลงทุนสถาบันในประเทศเกี่ยวกับคุณค่าของหลักทรัพย์ในต่างประเทศหรือความเหมาะสมในการลงทุนที่เกี่ยวกับหลักทรัพย์ในต่างประเทศ หรือที่เกี่ยวกับการซื้อหรือขายหลักทรัพย์ในต่างประเทศ ซึ่งการดําเนินการของผู้ประกอบธุรกิจหลักทรัพย์ดังกล่าวก่อให้เกิดประโยชน์แก่ผู้ลงทุนสถาบันในประเทศ ในการลงทุนในหลักทรัพย์ในต่างประเทศมากยิ่งขึ้น ดังนั้น เพื่อให้การดําเนินการของผู้ประกอบธุรกิจหลักทรัพย์ต่างประเทศสามารถกระทําได้โดยไม่ถือว่าเป็นการประกอบธุรกิจหลักทรัพย์ประเภทการเป็นที่ปรึกษาการลงทุน จึงได้ออกประกาศนี้